
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,
        
        COMISIA PENTRU SĂNĂTATE 

ŞTIINŢĂ, TINERET ŞI SPORT

        ŞI FAMILIE 

Bucureşti, 2 octombrie 2013


        Bucureşti, 2 octombrie 2013
Nr.4c-9/182                                                                  Nr. 4c-8/188


           Către

BIROUL PERMANENT 

AL 

CAMEREI DEPUTAŢILOR


Vă transmitem, alăturat, raportul comun asupra propunerii legislative pentru modificarea şi completarea Legii Educaţiei Naţionale nr.1/2011 cu modificările şi completările ulterioare (PLx. 232/2013).


Pentru întocmirea raportului comun, Comisiile au analizat avizul favorabil al Comisiei juridice, de disciplină şi imunităţi nr.Plx232/10.09.2013, avizul negativ al Comisiei pentru buget, finanţe şi bănci nr.4c-2/357/19.09.2013, avizul negativ al Comisiei pentru muncă şi protecţie socială nr.4c-7/477/4.09.2013, avizul Consiliului Legislativ, avizul Consiliului Economic şi Social, precum şi Punctul de vedere negativ al Guvernului. 


În funcţie de obiectul şi conţinutul său, propunea legislativă face parte din categoria legilor organice.

  PREŞEDINTE,                                                            PREŞEDINTE,
 Angel TILVĂR                                                           Rodica NASSAR    

R A P O R T  C O M U N
asupra propunerii legislative pentru modificarea şi completarea Legii Educaţiei Naţionale nr.1/2011 
cu modificările şi completările ulterioare
 (PLx. 232/2013)

1. În conformitate cu prevederile art.95 din Regulamentul Camerei Deputaţilor, republicat, prin adresa nr. Plx. 232/ 02 septembrie 2013, Comisia pentru învăţământ, ştiinţă, tineret şi sport şi Comisia pentru sănătate şi familie au fost sesizate spre dezbatere, în fond, cu propunerea legislativă pentru modificarea şi completarea Legii Educaţiei Naţionale nr.1/2011 cu modificările şi completările ulterioare.

La întocmirea raportului comun, Comisiile au avut în vedere avizul favorabil al Comisiei juridice, de disciplină şi imunităţi nr.Plx232/10.09.2013, avizul negativ al Comisiei pentru buget, finanţe şi bănci nr.4c-2/357/19.09.2013, avizul negativ al Comisiei pentru muncă şi protecţie socială nr.4c-7/477/4.09.2013, avizul Consiliului Legislativ, avizul Consiliului Economic şi Social, precum şi Punctul de vedere negativ al Guvernului. 

Propunerea legislativă are ca obiect de reglementare modificarea şi completarea Legii educaţiei naţionale nr.1/2011, cu modificările şi completările ulterioare, în sensul integrării în cuprinsul legii a reglementărilor specifice referitoare la organizarea şi finanţarea rezidenţiatului, cuprinse în Ordonanţa Guvernului nr. 18/2009, aprobată prin Legea nr. 103/2012, cu modificările şi completările ulterioare. 

2. Comisia pentru învăţământ, ştiinţă, tineret şi sport a dezbătut propunerea legislativă în şedinţa din data de  18 septembrie 2013. 




La lucrări au fost prezenţi  18 deputaţi din totalul de 29 membri ai Comisiei. 

La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Andrei Gheorghe Kiraly – secretar de stat în cadrul Ministerului Educaţiei Naţionale.

În urma dezbaterilor, Comisia pentru învăţământ, ştiinţă, tineret şi sport a propus, cu unanimitatea voturilor celor prezenţi, respingerea propunerii legislative.


Comisia pentru sănătate şi familie a dezbătut proiectul de lege în şedinţa din data de  1 octombrie  2013.

La lucrări au fost prezenţi  17 deputaţi din totalul de 19 membri ai Comisiei.

La dezbaterea propunerii legislative a participat, în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Răzvan Vulcănescu - subsecretar de stat în cadrul Ministerului Sănătăţii  şi domnul  Ioan Groza –director general in cadrul Ministerului Educaţiei Naţionale.
În urma dezbaterilor, Comisia pentru sănătate şi familie a propus, cu majoritate de voturi, respingerea propunerii legislative.


3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) din Regulamentul Camerei Deputaţilor, Camera Deputaţilor este  primă Cameră sesizată. 


4. În raport de obiectul şi conţinutul său, propunerea legislativă face parte din categoria legilor organice, potrivit prevederilor art.73 din Constituţia României, republicată.


5. În urma finalizării dezbaterilor, membrii celor două Comisii au hotărât să propună plenului Camerei Deputaţilor respingerea propunerii legislative din următoarele considerente:

 - Legea Educaţiei Naţionale nr.1/2011, cu modificările şi completările ulterioare, conţine norme ce reglementează cadrul general de desfăşurare a învăţământului superior medical, cu precizări exprese referitoare la rezidenţiat, ca formă specifică de învăţământ postuniversitar. Totodată, în cuprinsul legii se precizează că organizarea şi finanţarea rezidenţiatului se asigură prin acte normative specifice;  

- reglementarea practicării profesiei, treptele profesionale şi formarea specifică necesară practicării profesiei trebuie să rămână de competenţa ministerului de resort.



PREŞEDINTE






                

 PREŞEDINTE




Angel TÎLVĂR 


                           

                                Rodica NASSAR





SECRETAR 






     
        

 SECRETAR



        Victor CRISTEA






                  
           Florin BUICU       
                                                                                                                                                              Şef birou – Gheorghe Marinescu



   Consilier parlamentar








   Consilier parlamentar – Livia Spinu

                 Ioana Florina Mînzu 

